משה אוחיון
יצירות לגיטרה
האלבום "יצירות לגיטרה" מכיל קטעים מוזיקליים מתוך ארבעת האלבומים: "הקלות" 2015, "פעם פליאה, פעם געגוע" 2016, "לעבר מה שנעשה" 2018 ו "מלאכה שמורה" 2019. באלבומים הללו הקראתי טקסטים על רקע של יצירות לגיטרה אחת. המוזיקה ברובה סייעה לתכנים המילוליים. הפעם השמטתי את המילים והצלילים הפכו למוליך יחיד. מה שצמח מן הרצון להיות עוזר לאחרים הפך למרכז עצמו. הבחירה לנגן את המשמעות מבלי לדבר את המחשבה מוצעת לכם כעת בנחת ובשמחה. שאו ברכה.
על משה אוחיון
משורר, מורה, מוזיקאי, מנחה "סדנאות "כתיבה יוצרת" לילדים ולמבוגרים. מחבר הספרים: "חול ולימונים" ( 2006), "ארבעים על האדמה" ( 2010 ), " ניגון יחיד " ( 2015). יוצר ומבצע של האלבומים: "להישאר כאן בהרים" ( 2011) , " ריבוי העדין " (2013) , " הקלות"  (2015) , "פעם פליאה פעם געגוע " ( 2016) " לעבר מה שנעשה " (2018), "מלאכה שמורה" (2019 )
זוכה פרס היצירה לסופרים עבריים ע"ש  ראש הממשלה לוי אשכול, לשנת הלימודים תשע"ג.  פרס ל "שירת ביכורים" שניתן על ידי עיריית חולון ומשפחת לוויתן על ספרו " חול ולימונים ". תעודת הוקרה מטעם אגודת הסופרים העבריים במדינת ישראל והקרן למורשת נפ"ש ומיכל פוחָצֶ'בְסקי. תעודת הוקרה מטעם פרס רקאנטי- קופ– רש"י על תכנית הלימודים: "להוציא שירה מן המקום ", ו "אות הבוגר" מטעם אוניברסיטת בן גוריון שבנגב, על תרומה מיוחדת לחברה ולקהילה. בוגר תכנית "בוסתן"- חממה לכתיבה, מטעם הספרייה הלאומית. חי ויוצר בעיר דימונה.

